ออมสิน นั่งยันไม่ซ้ำซ้อน
เดินหน้าสายเคเบิลตามเส้นทางรถไฟ,นายออมสิน ชีวะพฤกษ์ รมช.คมนาคม เปิดเผยภายหลังการประชุมติดตามการดำเนินโครงการติดตั้งระบบโครงข่ายโทรคมนาคมของการรถไฟแห่งประเทศไทย (รฟท.) ว่า ที่ประชุมได้หารือเรื่องการวางระบบเคเบิลไฟเบอร์ออฟติค (เส้นใยแก้วนำแสง) ของ รฟท. ตามข้อสั่งการของ พล.อ.ประยุทธ์ จันทร์โอชา นายกรัฐมนตรี ซึ่งอยากให้บูรณาการการทำงานร่วมกันระหว่างกระทรวงคมนาคม สำนักงานคณะกรรมการพัฒนาการเศรษฐกิจและสังคมแห่งชาติ (สศช.) กระทรวงพลังงาน กระทรวงดิจิทัลเพื่อเศรษฐกิจและสังคม และกระทรวงการคลัง เพื่อไม่ให้ซ้ำซ้อน โดยที่ประชุมได้ข้อสรุปว่าการวางระบบเคเบิลไฟเบอร์ออฟติคของ รฟท.นั้นไม่ซ้ำซ้อนกับหน่วยงานอื่นๆอย่างแน่นอน,รฟท.จะนำข้อสรุปและรายละเอียดโครงการเสนอ สศช.ภายในวันที่ 21 ต.ค. หรืออย่างช้าวันที่ 25 ต.ค.นี้ เพื่อพิจารณาอีกครั้งว่าซ้ำซ้อนกับหน่วยงานอื่นหรือไม่ เพราะถือว่า สศช.มีข้อมูลของหน่วยงานอื่นๆแล้ว จากนั้นจะเสนอให้คณะรัฐมนตรี (ครม.) พิจารณาอนุมัติต่อไป,ทั้งนี้ จากการดูรายละเอียดของ รฟท.แล้วพบว่าไม่มีอะไรซ้ำซ้อนกับหน่วยงานอื่น เพราะระบบไฟเบอร์ออฟติคของหน่วยงานอื่น เช่น การไฟฟ้าแห่งประเทศไทย ซึ่งไม่สามารถใช้ร่วมกันกับ รฟท.ได้ ดังนั้น รฟท.ควรมีระบบสื่อสัญญาณของตัวเอง เพื่อประสิทธิภาพในการสื่อสารที่ดี สัญญาณชัดเจน มีเสถียรภาพมากๆ และติดต่อได้ตลอดเวลา เพื่อรองรับการพัฒนาระบบราง ระบบรถไฟความเร็วสูงของ ร.ฟ.ท.ในอนาคตด้วย.
นายออมสิน ชีวะพฤกษ์ รมช.คมนาคม เปิดเผยภายหลังการประชุมติดตามการดำเนินโครงการติดตั้งระบบโครงข่ายโทรคมนาคมของการรถไฟแห่งประเทศไทย (รฟท.)
ออมสิน ชีวะพฤกษ์,สายเคเบิลตามเส้นทางรถไฟ,ประยุทธ์ จันทร์โอชา,ระบบไฟเบอร์ออฟติค,ไทยรัฐฉบับพิมพ์,หนังสือพิมพ์ไทยรัฐ